**8) Városrendezési és városépítési feladatok**

**BFVT Kft. közszolgáltatás: 821901**

A Budapest Főváros Városépítési Tervező Kft. 2021. évi közfeladatainak ellátására, működési kiadásaira nyújt fedezetet a címen tervezett előirányzat. A társaság fő tevékenységi köre a mérnöki tevékenység és műszaki tanácsadás, azon belül a terület- és településfejlesztési, városmegújító feladatok, településrendezési és településtervezési feladatok, valamint környezeti állapotértékeléssel, programalkotással kapcsolatos feladatok elvégzése és szakértői vélemények készítése.

A Kft. 2021. évben ellátandó feladatai:

1. **Terület- és településfejlesztési feladatok** (365.000 ezer Ft)
* Területfejlesztési és városmegújítási feladatokkal kapcsolatos szakértői vélemények és döntés előkészítő tanulmányok készítése
* Budapest hosszú távú városfejlesztési koncepció - Budapest 2040 (II.ütem)
* Városmegújítási beavatkozások tanulmánytervei
* Zöldterületek fejlesztése (Vérmező stratégiai terve, Terebesi erdő megújítása)
* Közterületek megújítása (Andrássy út, Nagykörút II. ütem)
* Fővárosi tulajdonú területek (Mocsáros dűlő, Városháza)
* Településképi beavatkozások (reklám, portálok)
* Klímavédelmi beavatkozások (hőszigetek)
* Fővárosi Közfejlesztések Tanácsa feladatainak előkészítésében való közreműködés
* Budapest 2030 Hosszú távú városfejlesztési koncepció 2020. évi monitoring jelentés
* Barnamezős kataszter aktualizálása
* Lakásfejlesztési koncepció / II. ütem (a 2016 és 2020 évi anyag felhasználásával)
* SMART ITS 2027 és IFP
* A Településszerkezeti tervben szereplő Körvasút menti körút nyomvonalának rövidtávon megvalósítható, vagy alternatívát jelentő útvonalak vizsgálata.
* A kompakt város kialakításának, fenntartásának eszközrendszerének vizsgálata
1. **Településrendezési és településtervezési feladatok** (164.000 ezer Ft)
* Településrendezési és településtervezési feladatokkal kapcsolatos szakértői vélemények és döntés előkészítő tanulmányok készítése
* Fővárosi Településszerkezeti Terv (TSZT) és Fővárosi Rendezési Szabályzat (FRSZ) eseti módosítása
* Fővárosi Településszerkezeti Terv (TSZT) és Fővárosi Rendezési Szabályzat (FRSZ) módosítása Magyarország és egyes kiemelt térségeinek területrendezési tervéről szóló törvény alapján
* Fővárosi Önkormányzat hatáskörébe tartozó építési szabályzatok készítése és eseti módosítása
* Térinformatikai tevékenység
* Kerületi önkormányzatokkal együttműködve készülő kerületi építési szabályzat készítése, módosítása (összvárosi jelentőségű infrastruktúrális fejlesztéshez kapcsolódóan)
* Budapest belső kerületeinek – historikus városi szövet – vizsgálata abból a célból, hogy az új beépítések a városi szövetbe illeszkedjenek, mindennek eredményeként az FRSZ módosítása (kiegészítése) beépítése a feladat.
1. **Környezeti állapotértékeléssel, programalkotással kapcsolatos feladatok** (25.000 ezer Ft)
* Budapest Főváros Környezeti Állapotértékelése - dokumentum kidolgozása és egyéb, környezetvédelmi feladatokkal kapcsolatos közreműködés.

Összesen: 554 000 ezer Ft

**Főépítészi és városrendezési feladatok: 880801**

Településkép védelméről szóló 30/2017. (IX. 29.) Főv. Kgy. rendelet alapján a Városépítési Főosztály feladatköréhez kapcsolódó eljárási díjak, illetékek (helyi védettség feljegyeztetés, törlés, jelzálog bejegyzés, törlés, településrendezési kötelezettség bejegyzés) költségeire, valamint a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Kormány rendelet alapján lakossági fórumokhoz kapcsolódó hirdetések költségeire nyújt fedezetet (3.200 ezer Ft).

**Főépítészi és városrendezési feladatok: 880802**

A 2021. évben tervezett feladatok (33 600 ezer Ft) az alábbiak:

* Kiadványok készítése és kiállítások szervezése 21 600 ezer Ft

A műemléki célú pályázat támogatásával megvalósuló projektek bemutatása, ismertetése céljából kiadványok készítésére, kiállítás megszervezésére kerülne sor.

* Budapest Építészeti Nívódíj 2020 12 000 ezer Ft

A Nívódíj célja a Budapest városképét meghatározó példaértékű fejlesztések, kiemelkedő építészeti alkotások elismerése, díjazása. A Nívódíj a kortárs építészet alkotásait, a díjazott pályaműveket kiállítás és összefoglaló kiadvány megjelentetésével a nagyközönség számára is elérhetővé teszi.

**Magyar Urbanisztikai Társaság tagsági díj: 881102**

Magyar Urbanisztikai Társaság szakmai-társadalmi szervezet részére megfizetett éves tagsági díj (500 ezer Ft).

**25. jubileumi** **Főépítészi Konferencia megrendezése: 895002**

A cím a főépítészek 25. jubileumi szakmai konferenciája megrendezésének költségeire (13.000 ezer Ft) nyújt fedezetet. A rendezvény szervezését a házigazda város a Főépítészi Kollégiummal közösen végzi. A vendéglátó város feladata a helyszín és az ellátás biztosítása. Korábbi tapasztalatok alapján a konferencia látogatottsága 120-150 fő. A 2020. augusztusra terveztt konferencia a COVID-19 járvánnyal kapcsolatos helyzetre tekintettel 2020-ban nem került megrendezésre.